armvectores/hy_wikipedia_2023 huggingface dataset:
Week Without You

Week Without You, ամերիկացի երգչուհի Մայլի Սայրուսի վեցերորդ ստուդիական ալբոմ Younger Now–ի երգ է։ Թողարկվեց 2017 թվականի սեպտեմբերի 21–ին՝ RCA Records լեյբլի կողմից՝ որպես երկրորդ գովազդային սինգլ։ Ըստ Nielsen SoundScan–ի, 2017 թվականի սեպտեմբերի ցուցանիշների համաձայն երգը Միացյալ Նահանգներում վաճառվել է գրեթե 3,400 օրինակով։


== Պատմություն ==
Մամլա ասուլիսում Սայրուսն ասել է․ «Ստեղծագործելու ընթացքը տարբեր էր, քանի որ ես նախկինում այս կերպով ալբոմ չեմ թողարկել։ Մարդիկ ինձ անընդհատ հարցնում են․ «Արդյո՞ք սա քեզ նորին ներկայացման ձև է», սակայն դա այդպես չէ։ Իրականում ես այն մարդն եմ, ով ընդունում է իր նախկին ես–երը։ Այս ալբոմը իմ ամենալավ տարբերակն է այս պահի դրությամբ, որը կարող եմ լինել»։


== Քննադատական ընդունում ==
Billboard–ի աշխատող Տատյանա Կիրիսանոն նկարագրեց երգը որպես «թվագի և քանթրի ժանրին պատկանող, զուգընկերոջից բաժանվելու սպասումով երգ»։ MTV News–ից Ռոս Մակնեյլաժը նկարագրեց երգը որպես «քանթրի երգ, որը համբույր է ուղարկում իր չբավարարող զուգընկերոջը։ Արտադրությունը բացարձակապես քանթրի է, ի տարբերություն «Malibu» և «Younger Now» երգերի փոփ կրող մասնիկներին։ Այստեղ Սայրուսը թողնում է իրեն հարազատ կիթառի հնչյունները»։ Նույն ամսագրի Դիպա Լակշիմը կարծում է, որ «այս երգը «Malibu»–ի լրիվ հակառակն է, և այն պարզապես բաժանվելու մասին երազների երգ է»։ Out ամսագրի Քրիս Թոմասը երգը նկարագրում է «թվագի և քանթրի, որը ունկնդիրներին կստիպի պատկերացնել իրենց զուգընկերոջից կիթառով փախչելիս՝ միարժամանակ լացելով և ծխելով»։ NME–ի Լյուկ Բրիտոնը գնահատեց երգի «քանթրի և ռետրո ոճը, որոնք վերաբերվեցին բաժանմանը»։


== Հիթ–շքերթներ ==


== Ծանոթագրություններ ==
Ադամովկա (գյուղ, Բառի շրջան)

Անվան այլ կիրառումների համար տե՛ս՝ Ադամովկա (այլ կիրառումներ)Ադամովկա (ուկրաիներեն՝ Адамівка), գյուղ Ուկրաինայի Վիննիցայի մարզի Բառի շրջանում։
2001 թվականի տվյալներով Ադամովկա գյուղում բնակվում էր 199 մարդ։ Բնակավայրը զբաղեցնում է 4,3 կմ² տարածք։ Բնակչության խտությունը կազմում էր 46,28 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Օպերացիոնալիզմ

Օպերացիոնալիզմ (լատ.՝ operatio - գործողություն), 20-րդ դարի բուրժուական փիլիսոփայության մեջ՝ իմացաբանական-մեթոդաբանական ուղղություն։


== Հիմնադրում ==
Հիմնադրել է ամերիկացի ֆիզիկոս, Պ․ Ու․ Բրիջմենը (1882-1961)։ Օպերացիոնալիզմի ծրագիրը մշակելիս նա նկատի է ունեցել նյուտոնյան մեխանիկայի հասկացությունների՝ մեր դարասկզբին կատարված վերանայումը և, համապատասխանաբար, հարաբերականության տեսության հասկացությունների սահմանման առանձնահատկությունները։


== Գիտական տեսությունների հասկացություն ==
Ըստ օպերացիոնալիզմի, գիտական տեսությունների հասկացություններն իմաստավոր են (ֆիզիկական բովանդակություն ունեն), եթե սահմանված են օպերացիոնալ կերպով, այսինքն՝ այն փորձնական գործողությունների (այդ թվում մտային գիտափորձում կատարվող գործողությունների) մատնանշումով, որոնց միջոցով դրանք մուծվում են։
Օպերացիոնալիզմը ենթադրում է, որ օպերացիոնալ կերպով սահմանված (և այդպիսով փորձնական արդարացում գտած) տեսական հասկացություններն ապահովված կլինեն գիտության հետագա զարգացման ընթացքում վերանայվելու վտանգից։


== Սահմանումներ ==
Օպերացիոնալ սահմանումներն իսկապես մեծ տեղ ունեն գիտության մեջ, սակայն օպերացիոնալիզմը դրանց վերագրում է համապարփակ նշանակություն՝ պահանջելով, որ գիտական տեսությունը կազմող բոլոր հասկացությունները լինեն չափելի ֆիզիկական մեծությունները։ Մինչդեռ գիտական տեսության հասկացությունների կազմն իրականում միատարր չէ, և դրանք իմաստավորվում ու արդարացվում են տեսության, որպես համակարգի, ներսում։
Օպերացիոնալիզմը գտնում է, որ տեսական հասկացությունների ամբողջ և միակ բովանդակությունը սպառվում է դրանց օպերացիոնալ սահմանման գործողությունների միագումարով, ուրեմն և փաստորեն մերժում է անմիջական փորձին չհանգող իդեալական էությունների արտացոլումը տեսության մեջ հասկացությունների միջոցով։ Օպերացիոնալիզմը էմպիրիզմի տարատեսակություն է՝ բավականին մոտ պրագմատիզմին։ Օպերացիոնալիզմը որպես առանձին ուղղություն կորցրել է իր ինքնուրույնությունը։


== Տես նաև ==
Կեղծում


== Ծանոթագրություններ ==


== Գրականություն ==


=== Ռուսերեն ===
Корсини Р., Ауэрбах А. Операционализм // Психологическая энциклопедия. — 2. — СПб.: Питер, 2006. — 1096 с. — ISBN 5-272-00018-8


=== Գերմաներեն ===
Jürgen Bortz։ Lehrbuch der empirischen Forschung. Springer-Verlag, ISBN 3-540-12852-2
Jürgen L. Rößler։ Die operationale Definition. Peter Lang. Frankfurt a. M. 1998, ISBN 978-3-631-32891-0
Heinrich Wottawa։ Psychologische Methodenlehre. Juventa-Verlag, 2. Aufl. 1993, ISBN 3-7799-0314-8
Michael Häder։ Empirische Sozialforschung. Springer-Verlag, 3. Aufl. 2015, ISBN 978-3-531-19674-9
Սերժ Սարգսյանի նախագահություն

Սերժ Սարգսյանի նախագահություն (նաև՝ Սերժ Սարգսյանի նախագահության 10 տարիներ), Սերժ Սարգսյանի կողմից Հայաստանի Հանրապետության նախագահի պաշտոնը զբաղեցնելու 10-ամյա ժամանակաշրջան, որը սկսել է 2008 թվականի փետրվարի 19–ին տեղի ունեցած նախագահական ընտրություններում Կենտրոնական ընտրական հանձնաժողովի կողմից որպես հաղթող ճանաչվելով և ավարտվել 2018 թվականի ապրիլի 9-ին։
Համաձայն քաղաքագետների ու հասարակական գործիչների, լրատվական հրապարակումների՝ Սերժ Սարգսյանի կողմից Հայաստանի նախագահի պաշտոնը զբաղեցնելու տարիներին երկիրը հայտնվել է աղետալի վիճակում։ Համաձայն Հայաստանի Հանրապետության պետական վիճակագրական ծառայության տվյալների՝ 2008-2018 թվականների ընթացքում Հայաստանը լքել են շուրջ 373.000 քաղաքացի։ 2008 թվականին Հայաստանի 1,9 միլիարդ դոլար արտաքին պարտքը նրա նախագահության տարիներին աճել է մինչև 7 միլիարդ դոլարի։
Սերժ Սարգսյանի նախագահության տարիները ուղեկցվել են նրա իշխանության դեմ, նրա վարած ներքին և արտաքին քաղաքականության դեմ բողոքի բազմաթիվ զանգվածային ցույցերով և զինված բախումներով, որոնց հետևանքով գրանցվել են բազմաթիվ զոհեր և վիրավորներ։


== Ծանոթագրություններ ==
Սթիվեն Հենդերսոն

Սթիվեն Մակկինլի Հենդերսոն (անգլ.՝ Stephen McKinley Henderson, օգոստոսի 31, 1949(1949-08-31), Կանզաս Սիթի, Միսսուրի, ԱՄՆ), ամերիկացի դերասան, որն առավել հայտնի է «Ցանկապատեր» և «Լեյդի Բըրդ» ֆիլմերում խաղացած դերերով։


== Կենսագրություն ==
Սթիվենը ծնվել է 1949 թվականի օգոստոսի 31-ին Կանզաս Սիթիում (ԱՄՆ-ի  Միսուրի նահանգ)։ Սովորել է Ջուլիարդի դպրոցում, Հյուսիսային Կարոլինայի արվեստի համալսարանում և Պերդյուի համալսարանում։
Երկար տարիներ խաղացել է ամերիկյան տարբեր թատրոններում։ «Between Riverside and Crazy» բեմադրությունում խաղացած դերի համար արժանացել է «Obie Award» մրցանակի՝ «Լավագույն կատարող» անվանակարգում և «Դրամա Դեսկ» մրցանակի՝ «Լավագույն դերասան» անվանակարգում։
Կինոյում առաջնաելույթը տեղի է ունեցել 1979 թվականին։ Ակտիվ նկարահանվել սկսել է 2000-ական թվականներին։ 2016 թվականին Սթիվենը լայնորեն հայտնի է դարձել «Ցանկապատեր» ֆիլմում Ջիմ Բոնոյի դերի կատարումից հետո, որի համար առաջադրվել է մի շարք մրցանակների։ Հատկանշական է, որ 2010 թվականին Հենդերսոնը համանուն թատերական բեմադրությունում նույն դերի համար առաջադրվել է «Թոնի» մրցանակի։
2017 թվականին խաղացել է «Լեյդի Բըրդ» ֆիլմում, որում խաղացած դերի համար ստացել է «CinEuphoria Awards» մրցանակը, ինչպես նաև մի շարք այլ մրցանակների անվանակարգեր։


== Ընտրված ֆիլմագրություն ==


== Ծանոթագրություն ==


== Արտաքին հղումներ ==
Սթիվեն Հենդերսոն Internet Movie Database կայքում
Աբել (այլ կիրառումներ)

Աբել կարող է վերաբերել՝

Աբել - սեմական արական անձնանուն։
Աբել - ըստ Աստվածաշնչի՝ Ադամի և Եվայի որդին։
Աբել - Դանիայի թագավոր 1250 - 1252 թթ.։
Նիլս Հենրիկ Աբել - նորվեգիացի մաթեմատիկոս։
Աբելյան մրցանակ - Նիլս Հենրիկ Աբելի անվան մրցանակ՝ մաթեմատիկայի բնագավառում։


== Տես նաև ==
Աբելյան
Ծովակի պատմության և մշակույթի անշարժ հուշարձանների ցանկ (Գեղարքունիքի մարզ)

Այս հոդվածը ներկայացնում է Գեղարքունիքի մարզի Ծովակ գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 26 հուշարձան (5 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
(8662) 1990 UT10

(8662) 1990 UT10, աստերոիդ աստերոիդների հիմնական գոտում։ Հայտնաբերվել է 1990 թվականի հոկտեմբերի 22-ին Սեյձի Ուեդայի և Հիրոսի Կանեդայի կողմից Կուշիրոյում։
Միջին հեռավորությունը Արեգակից կազմում է 2,995081 ա. մ., առավելագույնը մոտենում է 2,517 ա. մ. հեռավորության վրա և հեռանում 3,4732 ա. մ.։ Արեգակի շուրջ մեկ ամբողջական պտույտ է կատարում 1893,26 երկրային օրվա ընթացքում, իր ուղեծրով շարժվելով միջինում 0,190148 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,31° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8662) 1990 UT10 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Լուկաս Մոուրա

Լուկաս Ռոդրիգես Մոուրա դա Սիլվա (պորտ.՝ Lucas Rodrigues Moura da Silva, օգոստոսի 13, 1992, Սան-Պաուլո), բրազիլացի ֆուտբոլիստ, հարձակողական ոճի կիսապաշտպան։ Տոտտենհեմ Հոտսպուրի և Բրազիլիայի ազգային հավաքականի ֆուտբոլիստ։


== Նվաճումներ ==


===== Սան-Պաուլո =====
Սան-Պաուլոյի գավաթի մրցանակակիր (մ. 21)։ 2010
Ատլանտիկի գավաթի մրցանակակիր (մ. 19)։ 2010
Հարավամերիկական գավաթի մրցանակակիր։ 2012


===== Պարի Սեն-Ժերմեն =====
Ֆրանսիայի առաջնության հաղթող։ 2012/13, 2013/14
Ֆրանսիայի սուպերգավաթի մրցանակակիր։ 013
Ֆրանսիական առաջնության գավաթի մրցանակակիր։ 2013/14


===== Բրազիլիա =====
Ռոկայի գավաթի մրցանակակիր
Ամառային օլիմիական խաղերի արծաթե մեդալակիր։ 2012
Կոնֆեդերացիայի գավաթի մրցանակակիր։ 2013


== Արտաքին հղումներ ==
Պրոֆիլը soccerway.com կայքում
Լուկաս Մոուրայի թվիթերյան էջը
Գարդա (լիճ)

Անվան այլ կիրառումների համար տե՛ս՝ Գարդա (այլ կիրառումներ)Գարդա (իտալերեն՝ Lago di Garda), [ˈlaːɡo di ˈɡarda] կամ Lago Benaco, լատ.՝ Benacus), Իտալիայի ամենամեծ լիճը։ Գտնվում է Հյուսիսային Իտալիայում, հայտնի է որպես հանգստավայր։ Ալպյան այս շրջանը սառցե դարաշրջանում ձևավորվել է սառցադաշտերից։ Լիճը և ջրափնյա գիծը բաժանվում են Վերոնա գավառի (հարավ-արևելքում), Բրեշիա գավառի (հարավ-արևմուտքում) և Տրենտո գավառի (հյուսիս)։ Լճի անունը գալիս է համանուն քաղաքի անունից, որն իր հերթին ծագել է գերմաներեն warda բառից, որը նշանակում է «հսկողության վայր» կամ «դիտարկման վայր»։


== Աշխարհագրական տվյալներ ==

Լճի հյուսիսային մասն ավելի նեղ է՝ շրջապատված Բալդո լեռնաշղթայի լեռներով։ Ունի մորեն հովտին բնորոշ ձև և ձևավորվել է պալեոլիթ սառցադաշտի ներքո։ Չնայած սառցադաշտի հետքերն ակնհայտ են այսօր, վերջին տարիներին ենթադրվում էր, որ սառցադաշտը զբաղեցրել է նախկինում գոյություն ունեցող, 5-6 միլիոն տարի առաջ տարածված էրոզիայից առաջացած ցածրավայրը։
Լճի վրա կան բազմաթիվ փոքր կղզիներ և հինգ հիմնական կղզիներ, որոնցից ամենամեծը Գարդա կղզին է, որտեղ 1220 թվականին սուրբ Ֆրանցիսկ Ասսիզեցին հիմնել է վանք, որի տեղում այժմ կանգնած է 19-րդ դարում Վենետիկի գոթական ոճով կառուցված շինությունը։ Սան Բիաջո կղզին, որը հայտնի է նաև որպես Isola dei Conigli («Ճագարների կղզի»), գտնվում է հարավում։ Երկուսն էլ Սան Ֆելիչե դել Բենակոի ծովեզերքից հեռու են՝ լճի արևմտյան կողմում։ Մյուս երեք հիմնական կղզիներն են Isola dell'Olivo, Isola di Sogno և Isola di Trimelone: Հիմնական վտակը Սառկա գետն է, ինչպես նաև Պոնալե գետը (սնուցվում է Լեդրո լճով), Վարոնե գետը և լեռան երկու կողմից հոսող տարբեր վտակներ, միակ դուրս եկող գետը Մինչոն է։


== Կլիմա ==
Մեղմ կլիմայի շնորհիվ այստեղ աճում են միջերկրական բույսեր, այդ թվում՝ ձիթապտղի ծառեր։ Կարելի է հանդիպել նաև ցիտրուսային ծառեր (կիտրոն), ինչը խիստ հազվադեպ է այս լայնության վրա (46 ° հյուսիս)։ Երկրորդ համաշխարհային պատերազմից հետո այստեղ զարգացել է տուրիզմը։ Հին ժամանակներում, Կատուլլուսի նման բանաստեղծները գրել են "Lacus Benacus"-ի մեղմ կլիմայի մասին։ Լիճը ձգվում է հյուսիսից հարավ դեպի Պո հովիտ, և լճին բնորոշ քամիները հանդիսանում են ցածր և բարձր բարձրության տարբերության արդյունք. լեռներից հովիտ քամիները լինումե ն առավոտյան, իսկ կեսօրին փչում են դեպի լեռներ։ Քամիներն ունեն իրենց անունները. հիմնականում դրանք կոչվում են իտալական բարբառով և մեկ քամին կարող է ունենալ մի քանի անուն։


== Բնակավայրեր ==


== Պատկերասրահ ==

		
		
		
		
		
		
		
		
		
		


== Ծանոթագրություններ ==


== Արտաքին հղումներ ==
VisitGarda is the official website for the promotion of tourism of Lake Garda.
Gardalombardia is the official website for the promotion of tourism of the western coast of Lake Garda.
Brescia Tourism is the official tourism board website of Brescia and Garda Lake.
Virtual tour Garda Lake. Archived 2016-03-04 at the Wayback Machine.
Lake Garda հոդվածը Curlie-ում (ըստ DMOZ-ի)
Mylake app Archived 2017-09-14 at the Wayback Machine.
Դեմիդովկա (գյուղ, Ռեշետիլովկայի շրջան)

Անվան այլ կիրառումների համար տե՛ս՝ ԴեմիդովկաԴեմիդովկա (ուկրաիներեն՝ Демидівка), գյուղ Ուկրաինայի Պոլտավայի մարզի Ռեշետիլովկայի շրջանում։
2001 թվականի տվյալներով Դեմիդովկա գյուղում բնակվում էր 626 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Աֆրոդիտե, Պան և Էրոս

Աֆրոդիտե, Պան և Էրոս, մ․թ․ա շուրջ 100 թվականի հելլենիստական մարմարե քանդակների խումբ, որում պատկերված է Աֆրոդիտե աստվածուհին՝ շրջապատված Պան և Էրոս աստվածներով։


== Պատմություն ու նկարագրություն ==

Քանդակների խումբը հայտնաբերվել է 1904 թվականին Դելոս կղզու Պոսեյդոնիստների իջևանատանը (նաև Բերիտոսի Պոսեյդոնիստների տուն, որը հիմնադրվել է մինչև մ․թ․ա․ 152 թվականը)։ Ներկայումս այս ստեղծագործությունը գտնվում է Աթենքի Ազգային հնագիտական թանգարանում։ Կանգնեցված է սև մարմաից պատրաստված պատվանդանի վրա և շրջապատված է ապակյա պատվարներով։ 
Աստվածուհու մի ձեռքը, գլխի վերին հատվածը, ինչպես նաև Էրոսի ոտքերն ու ձախ ձեռքը գտնվել են կոտրված վիճակում և ավելի ուշ կրկին միացվել քանդակին։ Բացակայում է Էրոսի աջ ձեռքը։ Պանի ոտքերից մեկն ու կոտոշները ևս ամրացվել են իրենց համապատասխան տեղերում։ Բացակայել են նաև Աֆրոդիտեյի ձախ ձեռքի երեք մատները և աջ ձեռքի միջնամատը, որոնք ավելի ուշ փոխարինվել են գիպսով։ Պահպանվել է քանդակների խմբի ուղղանկյուն հիմքը, որի վրա հայտնաբերվել է հունարեն գրություն․

Քանդակի հիմնական դետալը հունական Աֆրոդիտե աստվածուհու ամուր հիմքով 155 սանտիմետրանոց մերկ քանդակն է։ Ենթադրվում է, որ աստվածուհին հանել է ոտնամանները (ոտնամաններից մեկը նրա աջ ձեռքում է) և հավաքել մազերը լոգանք ընդունելու նպատակով։ Կինը հենված է աջ ոտքի վրա, իսկ ձախ ոտքն ազատ է և մի փոքր ծալված։ Սիրո աստվածուհու կողքին է գտնվում բնության աստված Պանը, որն այծի ավանդական կերպարանքով է և ունի երկու երկար ու սուր կոտոշ։ Աֆրոդիտեի ձախ ուսի վերևում նրա անբաժան ուղեկիցն ու օգնականն է՝ Էրոսը։ Պանի համար հենարան է ծառայում ծառը, որի գործառույթը նույնպես քանդակների խմբի ամրությունն է։ Պանի մկանոտ մարմինն ու փքված երակները ցուցադրում են նրա կենդանական խառնվածքը․ հավանական է, որ նա փորձում է գայթակղել Աֆրոդիտեին, որն ընդդիմանում է նրան։ Աստվածուհու ժպտացող դեմքը չի արտահայտում վախի զգացում, բայց աջ ձեռքը, որով նա բռնել է ոտնամանը, սպառնալի կերպով վեր է պարզված․ ասես դրանով նա սպառնում է Պանին։ Թևավոր Էրոսը փորձում է մի կողմ հրել գայթակղիչին։ Քանդակի կատարյալ մերկությունը ցուցադրված է Աֆրոդիտեի միջոցով, իսկ Պանը մարմնավորում է կենդանական վայրենի մերկությունը։

Քանդակների խմբի դետալները
		
		
		


== Ծանոթագրություններ ==


== Գրականություն ==
Nikolaos Kaltsas (archaeologist). Sculpture in the National Archaeological Museum, Athens, The J. Paul Getty Museum, Los Angeles 2002, ISBN 0-89236-686-9, S. 294—295.
Philippe Bruneau (archéologue), Jean Ducat. Guide de Délos, Athènes, École française d'Athènes, 2005.


== Արտաքին հղումներ ==
Aphrodite (Venus), Pan and Eros: A sculpture in the National Archaelogical Museum of Athens
Aphrodite of Delos, Marble group of Aphrodite with Pan and Eros
Աֆրոդիտե, Պան և Էրոս
Ժերար Դելոֆեու

Ժերար Դելոֆեու Լազարո (իսպ.՝ Gerard Deulofeu Lázaro, մարտի 13, 1994(1994-03-13), Ռիուդարենես), իսպանացի ֆուտբոլիստ, հարձակվող։ Հանդիսանում է իսպանական Սևիլյայի և Իսպանիայի ազգային հավաքականի խաղացող։


== Ակումբային կարիերա ==


=== «Բարսելոնա Բ» ===
9 Տարեկանում (2003 թվականին) Դելոֆուն մարզվում էր «Բարսելոնայի» Լա Մաիա ակադեմիայում և խաղում «Բարսելոնա Բ-ի» կազմում։ Նա այդ մրցաշրջանում հրավիրվեց Իսպանիայի Մ19 ֆուտբոլի հավաքական։ 2011 թվականի սեպտեմբերի 16-ին նա խփեց իր առաջին գոլը «Հերկուլեսի» դեմ խաղում։ Նույն թվականի օգոստոսի 17-ին Դելոֆեուն ձևակերպեց իր առաջին հեթ-տրիկը «Ալմերիայի» դեմ, սակայն այդ խաղում «Բարսելոնա Բ-ն» պարտվեց 4-5 հաշվով։ Ընդհանուր առմամբ նա 2012/2013 մրցաշրջանում 33 խաղում դարձավ 18 գոլի հեղինակ։
2012 թվականի մայիսի 15-ին «Բարսելոնայի» գլխավոր մարզիչ Խոսեպ Գվարդիոլան նրան հրավիրեց Ռեալ Սոսիեդադի դեմ խաղին, որի ժամանակ նա պահեստայինների թվում էր և այդպես էլ խաղադաշտ դուրս չեկավ։ 2012 թվականի նոյեմբերի 20-ին իր դերբյուտային խաղը «Բարսելոնայի» կազմում անցկացրեց Չեմպիոնների Լիգայի շրջանակներում Մոսկովյան «Սպարտակի» դեմ։ 2013 թվականի մայիսի 13-ին «Բարսելոնայի» նախագահ Սանդրո Ռոսելը իր համաձայնությունը տվեց նոր Տոռեսի առաջին թիմի հետ պայմանագրի կնքմանը, մինչև 2017 թվական։ Նրա տրանսֆերային արժեքը դարձավ 35 միլիոն եվրո։


=== «Էվերթոն» ===
2013 թվականի հուլիսի 13-ին «Էվերթոնը» վարձակալեց Դելոֆեուին։ Վարձակալումը եղել է «Էվերթոնի» գլխավոր մարզիչ Ռոբերտո Մարտինեսի պնդմամբ։ Ֆինանսական պայմանները արվեցին գաղտնի։


=== «Սևիլյա» ===
2014 թվականի մայիսին նա վերադարձավ «Բարսելոնա», որտեղ արդեն մարզիչը Լուիս Էնրիկեն էր։ 2014 թվականի օգոստոսի 14-ին «Սևիլյան» 1 մրցաշրջանով վարձակալեց Դելոֆեուին։
Դելոֆեուն իր դերբյուտային խաղն անցկացրեց օգոստոսի 30-ին «Էսպանյոլի» դեմ, իսկ առաջին գոլը խփեց Ռեալ Սոսյեդադի դեմ խաղում։


== Ազգային կարիերա ==

Դելոֆեուն Իսպանիայի Մ17 տարեկանների հավաքականում խաղաց 2009-ից 2011 թվականը։ Այդ ժամանակահատվածում նա հավաքականի հետ նվաճեց Մ17 տարեկանների եվրոպայի առաջնության արծաթե մեդալը։ Հետո արդեն Իսպանիայի Մ19 տարեկանների հավաքականի հետ մասնակցեց Եվրոպայի Մ19 տարեկանների առաջնությանը, որտեղ Իսպանիայի Մ19 տարեկանների հավաքականը դարձավ չեմպիոն, իսկ Դելոֆեուն առաջնության լավագույն խաղացող։
2014 թվականի մայիսի 30-ին Դելոֆեուն հրավիրվեց «Իսպանիայի» հավաքական։


== Վիճակագրություն ==


== Մրցանակներ ==


=== Ակումբային ===


==== Բարսելոնա ====
Լա Լիգայի հաղթող - 2012-13


=== Ազգային ===
Ուեֆայի Եվրոպայի Մ19 տարիքային հավաքականների առաջնություն հաղթող - 2011,2012
Ուեֆայի Եվրոպայի Մ17 տարիքային հավաքականների առաջնություն արծաթե մեդալակիր - 2010
Ուեֆայի Եվրոպայի Մ19 տարիքային հավաքականների առաջնություն լավագույն ֆուտբոլիստ - 2012


== Ծանոթագրություններ ==


== Արտաքին հղումներ ==
Բարսելոնայի կայքում Archived 2011-10-29 at the Wayback Machine.
BDFutbol կայքում
Transfermarkt կայքում
Պաշտոնական կայք Archived 2016-03-13 at the Wayback Machine.
Մեջիդ

Անվան այլ կիրառումների համար տե՛ս՝ Մեջիդ (այլ կիրառումներ)Մեջիդ, գյուղ Արևմտյան Հայաստանում, Խարբերդի վիլայեթի Մալաթիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Ռեյչել Ուայզ

Ռեյչել Հաննա Ուայզ (անգլ.՝ Rachel Hannah Weisz , մարտի 7, 1970(1970-03-07)[…], Վեստմինստեր, Մեծ Լոնդոն, Անգլիա, Միացյալ Թագավորություն), բրիտանացի դերասանուհի, ռեժիսոր, պրոդյուսեր, սցենարիստ։ Հանդիսատեսին հայտնի է «Մումիա», «Մումիան վերադառնում է», «Կոնստանտին. Խավարի տիրակալը», «Ագորա» և «Ֆրեդ Կլաուս՝ Սանտայի եղբայրը» ֆիլմերից։


== Կենսագրություն ==
Ռեյչել Հաննա Ուայզը ծնվել է 1970 թվականի մարտի 7-ին Լոնդոնում։ Հայրը՝ Ջորջ Ուայզը, ազգությամբ հրեա է, ծնվել է Հունգարիայում և հետագայում դարձել գյուտարար։ Նա ստիպված է եղել իր ընտանիքի հետ փախչել Անգլիա, որպեսզի խուսափի նացիստների հետապնդումներից։ Ռեյչելի մայրը՝ Էդիթ Ռութը (օրիորդական ազգանունը՝ Տայխ, Teich), ծնվել է Վիեննայում և ունի հրեական, հունգարական-կաթոլիկական և իտալական արմատներ։ Նրա մորական պապը՝ Ալեքսանդր Տայխը, եղել է Հրեա ուսանողների համաշխարհային միության (World Union of Jewish Students) քարտուղար, իսկ մորական կողմից նրա նախատատերից մեկը ծագումով եղել է Իտալիայից։ Ըստ Ռեյչելի՝ ինքը մեծացել է «մտավորական հրեական ընտանիքում» և իրեն համարում է հրեա։ Նա ունի քույր՝ Միննին, որ մասնագիտությամբ նկարիչ է։
Ուայզը սովորել է անգլիական գրականություն Քեմբրիջի համալսարանում։ Ուսման ընթացքում նա մասնակցել է ուսանողական տարբեր բեմադրությունների, ինչպես նաև եղել է Cambridge Talking Tongues կոչվող ուսանողական դրամատիկական խմբի հիմնադիրներից մեկը։


== Կինոկարիերա ==
Ուայզը ճանաչման է արժանացել 1994 թվականին Gielgud Theatre թատրոնում Design for Living պիեսի բեմադրության մեջ կատարած դերի շնորհիվ։ Մինչ այդ Ռեյչելն արդեն ունեցել էր հեռուստատեսությունում աշխատելու փորձ, և նույն թվականին նա շարունակել է իր կարիերան՝ նկարահանվելով «Շղթայական ռեակցիաW ֆիլմում, որից հետո նկարահանվել է Բեռնարդո Բերտոլուչիի «Խուսանավող գեղեցկություն» ֆիլմում։ Դրան հետևել են հաջողության արժանացած այլ ֆիլմեր, ինչպիսիք են՝ «Մումիա» (1999) և «Կոնստանտին։ Խավարի տիրակալը» (2005)։
2005 թվականին Ուայզը նկարահանվել է «Նվիրված այգեգործը» ֆիլմում, որ ստեղծվել է Ջոն Լե Կարրեի համանուն գրքի հիման վրա։ Այդ ֆիլմում կատարած դերի համար նա 2006 թվականին արժանացել է «Ոսկե գլոբուս» և «Օսկար» մրցանակների «Երկրորդ պլանի կնոջ լավագույն դերակատարում» անվանակարգում։
2006 թվականի վերջին էկրան է բարձրացել «Շատրվան» ֆիլմը, որի սցենարի հեղինակն ու ռեժիսորը եղել է Ուայզի փեսացուն՝ Դարրեն Արոնոֆսկին։ Դրանից բացի 2006 թվականին Ուայզը նկարահանվել է ռեժիսոր Վոնգ Կարվայի «Իմ հապալասե գիշերներ» ֆիլմում։


== Անձնական կյանք ==
2001 թվականի ամռանը Ռեյչել Ուայզն սկսել է հանդիպել ռեժիսոր Դարրեն Արոնոֆսկու հետ, որի հետ ծանոթացել էր «Իրերի կերպարը» պիեիս վրա աշխատելու ընթացքում։ 2002 թվականին Ուայզը տեղափոխվել է Արոնոֆսկու մոտ՝ Նյու Յորք։ 2005 թվականին զույգը նշանադրվել է։ 2006 թվականի մայիսի 31-ին ծնվել է նրանց որդին՝ Հենրին։ 2010 թվականի նոյեմբերին Ուայզն ու Արանոֆսկին հայտարարել են իրենց բաժանվելու մասին։
2010 թվականի դեկտեմբերին Ուայզն սկսել է հանդիպել դերասան Դենիել Քրեյգի հետ։ Նրանք ամուսնացել են 2011 թվականի հունիսի 22-ին Նյու Յորքում, որտեղ տեղի է ունեցել գաղտնի արարողություն, որին ներկա է եղել ընդամենը չորս մարդ, ներառյալ Քրեյգի դուստրն ու Ուայզի որդին։ 2018 թվականի սեպտեմբերի 1-ին հայտնի է դարձել, որ զույգը դուստր է ունեցել։


== Ծանոթագրություններ ==
Ամդերմա (օդանավակայան)

Ամդերմա՝ քաղաքացիական տարածաշրջանային օդանավակայան՝ Նենեցյան ինքնավար օկրուգի Ամդերմա գյուղական բնակավայրում։ Մինչ 1990-ական թվականները օգտագործվել է նաև որպես ռազմական օդանավակայան։ 1956 թ.-ից մինչև 1993 թթ. օդանավակայանում բազավորված է եղել Պոլոցկի Սուվորովի 3 աստիաճանի շքանշանակիր Գվարդիական կործանիչ ավիագունդը, որի կազմի մեջ են գտնվել կործանիչներ՝ Միգ-19Պ, Յակ-25, Տու-128 (1969 թ-ից), Միգ-31 (1987 թ-ից)։ Ամդերմա Օդանավակայանը 2-րդ դասի է, կարող է ընդունել  Իլ-76, Տու-134 օդանավերը , և բոլոր թեթև տեսակները, ինչպես նաև ցանկացած տեսակի ուղղաթիռներ։  Առավելագույն քաշը օդանավի չպետք է գերազնացի 200 տոննան։
Ամդերմա օդանավակայանում, ամիսը երկու անգամ իրականացվում է Նորդավիա ավիաընկերության չվերթը՝ Ան-24 տիպի օդանավով՝ Արխանգելսկ - Նարյան Մար - Ամդերմա երթուղով, ինչպես նաև ամիսը երկու անգամ «Նարյան Մարի միացյալ ավիաջոկատ>» ավիաընկերությունը իրակացնում է չվերթներ Նարյան Մարից՝ Ան-2 տեսակի ինքնաթիռով կամ Մի-8  ուղղաթիռով։ 


== Տեխանիկական բնութագրեր ==


=== ՔՕՆ ընդունվող տեսակներ ===
Ան-2, Ան-24, Ան-26, Ան-30, Ան-72, Ան-74, Ան-148, Իլ-76, Տու-134, Տու-154, Տու-204, Տու-214, Sukhoi Superjet-100 և այլն, ցանկացած տեսակի ուղղաթիռներ։


== Գործունեության ցուցանիշներ ==


== Վիճակագրություն ==

See source Wikidata query and sources.


== Ծանոթագրություններ ==


== Արտաքին հղումներ ==
Ամդերմա Օդանավակայանը Aviapages.ru-ի տեղեկագրքում
(2052) Տամրիկո

(2052) Տամրիկո (անգլ.՝ Tamriko), աստերոիդ աստերոիդների հիմնական գոտում։ Հայտնաբերվել է 1976 թվականի հոկտեմբերի 24-ին Ռիչարդ Վեստի կողմից Լա Սիլյայում։
Միջին հեռավորությունը Արեգակից կազմում է 3,010117 ա. մ., առավելագույնը մոտենում է 2,7516 ա. մ. հեռավորության վրա և հեռանում 3,2687 ա. մ.։ Արեգակի շուրջ մեկ ամբողջական պտույտ է կատարում 1907,54 երկրային օրվա ընթացքում, իր ուղեծրով շարժվելով միջինում 0,188725 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,51° անկյուն։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2052) Տամրիկո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Յանե Սանդանսկու անվան սպորտային համալիր

«Յանե Սանդանսկի» սպորտային համալիր (մակեդոներեն՝ Спортскиот центар "Јане Сандански"), ժամանակակից սպորտային համալիր, որը գտնվում է Մակեդոնիայի Հանրապետության մայրաքաղաք Սկոպյեում։ Արենան կարող է տեղավորել մինչև 6500 հանդիսականի։ Անվանվել է ի պատիվ մակեդոնացի հեղափոխական և ազգային ազատագրական շարժման գործիչ Յանե Սանդանսկու։


== Պատմություն ==
2012 թվականի նոյեմբերի 18-ին հայտարարվում է այն մասին, որ նախատեսվում է ապամոնտաժել սպորտային համալիրի նախկին շենքը՝ փոխարենը կառուցելով նոր մարզադաշտ, որը կանվանվի Յանե Սանդանսկու անունով։ 2013 թվականի փետրվարի 14-ին՝ ավելի քան 1000 երկրպագուների ներկայությամբ, անցկացվում է վերջին սպորտային հանդիպումը հին համալիրում։ Հենց հաջորդ օրը սպորտային համալիրի շենքը պաշտոնապես փակվում է, իսկ որոշ ժամանակ անց՝ գրեթե հիմնովին քանդվում։
Որպես նորագույն տեխնոլոգիներով զինված սպորտային արենա այն վերաբացվում է շուրջ մեկ տարի անց՝ 2014 թվականի օգոստոսին։ Վերակառուցողական աշխատանքների ֆինանսավորումն իր վրա է վերցնում ռուսաստանցի գործարար Սերգեյ Սամսոնենկոն։ Նոր արենան կառուցվում է «Ռուսաստան» չորս աստղանի հյուրանոցի հարևանությամբ։ 2015 թվականի սեպտեմբերին արևմտյան և արևելյան տրիբունալները ավելացվել են 500 նստատեղերով։ Ներկայումս այն մի քանի սպորտային ակումբների տնային մարզադաշտն է։
Այն համալրված է ֆիթնեսի և աերոբիկայի կենտրոններով, թենիսի կորտերով, մանկական խաղահրապարակով և բացառիկ «Hummel» սպորտային խանութով։


== Ծանոթագրություններ ==
Your Song

"Your Song" երգ, թողարկված բրիտանացի երգչուհի Ռիտա Օրայի կողմից։ Այն թողարկվել է թվային ներբեռնմամբ 2017 թվականի մայիսի 26-ին որպես նրա Phoenix (2018) ալբոմի առաջատար սինգլ։ Երգը զբաղեցրել է յոթերորդ հորիզոնականը UK Singles Chart-ում, դառնալով Օրայի իներորդ սինգլը որը հասել է Մեծ Բրիտանիայի հիթ-շքերթի թոփ-10-ին։ Այն հասել է թոփ-12-ի 50 երկրներում, ներառյալ՝ Բելգիայում, Նիդերլանդներում, Գերմանիայում, Շվեյցարիայում, Ավստրալիայում և Նոր Զելանդիայում։


== Ստեղծագործություն ==
"Your Song" երգը գրված է B-մինոր տոնայնությամ՝ րոպեում 118 հարված տեմպով։ Երգը ունի տոնայնություն նաև B♭m–G♭–D♭–G♭–D♭–A♭–B♭m մինորներով, իսկ Օրայի վոկալը հասնում է A♭3-ից մինչև D♭5 տոնայնության։ Երգը պարունակում է իր մեջ չերևացող կրներգեր, որը կատարում է Էդ Շիրանը։


== Տեսահոլովակ ==
Երգի տեսահոլովակը  YouTube-ում տեղադրվել է պաշտոնական թողարկումից մեկ օր առաջ։ 2017 թվականի հունիսի 22-ին, երգի պաշտոնական տեսահոլովակը թողարկվեց Ռիտա Օրայի ՅուԹյուբյան ալիքով։ Տեսահոլովակը նկարահանվել է Վանկուվերում, իսկ ռեժիսորը՝ Մայքլ Հաուսմանն է։


== Կենդանի կատարումներ ==
Օրան առաջին անգամ երգը կատարել է 2017 թվականի մայիսի 25-ին amfAR-ի ժամանակ՝ 2017 թվականի Կաննի կինոփառատոնի շրջանակներում։ Նա նորից կատարեց երգը BBC ռադիոյի առաջին շաբաթվա վերջում Hull-ով մայիսի 28-ին։ Հունիսի 23-ին, նա կատարեց այդ երգը առաջին անգամ կատարեց հեռուստաալիքային կատարմամբ The One Show-ում BBC One-ով։ Օրան կատարեց երգը ֆրանսիական հեռուստաշոուի ժամանակ, մեկ շաբաթ անց հունիսի 30-ին Quotidien-ով։ Հուլիսի 18-ին, Օրան կատարեց երգը The Tonight Show Starring Jimmy Fallon-ի ժամանակ։ Նա կատարեց երգը նաև 2017 Teen Choice Awards-ի ժամանակ, Օգոստոսի 13-ին։ Նա նորից կատարեց երգը The Ellen DeGeneres Show-ի ժամանակ 2017 թվականի հոկտեմբերի 3-ին։ Օրան խառը կատարմամբ երգեց "Anywhere"-ը և "Your Song" երգերը 2017 MTV Europe Music Awards-ի ժամանակ նոյեմբերի 12-ին։ Նա նմանատիպ խառը կատարում կատարեց 2017 Bambi Awards-ի ժամանակ՝ նոյեմբերի 16-ին։ 2018 թվականի ապրիլի 12-ին, Օրան կատարեց երգը խառնած "Anywhere" և "For You" երգերի հետ՝ որպես դուետ (Լիամ Փեյնիի հետ) Գերմանիայի Echo Music Prize-ում։


== Երգացանկ ==
Թվային ներբեռնում"Your Song" – 3:00Թվային ներբեռնում – Ակուստիկ"Your Song" (Acoustic) – 3:01Թվային ներբեռնում – Ռեմիքսներ"Your Song" (Cheat Codes Remix) – 3:35"Your Song" (Disciples Remix) – 5:34"Your Song" (TeamSalut Remix) [featuring Burna Boy] – 4:00"Your Song" (Sick Individuals Remix) – 3:24


== Չարթեր ==


== Հավաստագրեր ==


== Թողարկման պատմություն ==


== Ծանոթագրություններ ==
Կալու-Այրի

Կալու-Այրի (ռուս.՝ Калу-Айры, բաշկիրերեն՝ Ҡалыуайыры), գյուղ Ռուսաստանի, Բաշկորտոստան հանրապետության Իշիմբայսկի շրջանի կազմում։
Բնակչությունը 2009 թվականին գրանցված տվյալներով կազմում էր 170 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Աստերոիդների ցանկ (271101-271200)

Աստերոիդների ցանկ (271001-271100)  • Աստերոիդների ցանկ  • Աստերոիդների ցանկ (271201-271300)
 Աստերոիդների ցանկ (271001-271100)  • Աստերոիդների ցանկ  • Աստերոիդների ցանկ (271201-271300)
Սիմիստի

Սիմիստի (էստ․՝ Simisti), գյուղ Էստոնիայի Սաարեմաա նահանգի Մուհու շրջանում։
2011 թվականի տվյալներով գյուղում բնակվում էր 26 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ռազմիկ Գասպարյան

Ռազմիկ Գրիգորի Գասպարյան (հուլիսի 19, 1991 թվական, ՀԽՍՀ, Գեղարքունիքի մարզ, գյուղ Նորակերտ), Ապրիլյան քառօրյա պատերազմի մարտական գործողությունների մասնակից։


== Կենսագրություն ==
Ռազմիկ Գասպարյանը ծնվել է 1991 թվականի հուլիսի 19-ին Գեղարքունիքի մարզի Նորակերտ գյուղում։


=== Կրթություն ===
1998-2008 թվականներին սովորել է Սեյրան Սարոյանի անվան միջնակարգ դպրոցում։
2015 թվականին ընդունվել է Հրազդանի հումանիտար իրավաբանական ինստիտուտ։


== Ռազմական գործունեություն ==
2009-2011 թվականներին որպես պարտադիր ժամկետային զինծառայող՝ ծառայել է հատուկ նշանակության բրիգադում։ 2012 թվականին նույն զորամասում պայմանագրային հիմունքներով որպես դիպուկահար է ծառայության անցել։
2014 թվականին Ռազմիկ Գասպարյանը նշանակվել է ջոկի հրամանատար, իսկ նույն թվականի դեկտեմբերին նշանակվել է խմբի հրամանատարի տեղակալի պաշտոնում։
2015 թվականին մասնակցել է Հունաստանի Հանրապետության Զինված ուժերի Կատադրոմոնի դասընթացներին և պարգևատրվել պատվոգրով։
2015 թվականի օգոստոսին ստացել է կրտսեր սերժանտի զինվորական կոչում։
2015 թվականի սեպտեմբերի 1-ից մինչև հոկտեմբերի 10-ը սովորել և ավարտել է Հետախուզական ուսումնական կենտրոնը՝ ստանալով դասակի հրամանատարի որոկավորում։
2016 թվականի Ապրիլյան պատերազմի ժամանակ Ռազմիկ Գասպարյանը եղել է Թալիշում, հիշում է, որ ապրիլի 2-ի լուսաբացին հակառակորդի ականն ընկել է գյուղի մեջ․

Հարցազրույցներից մեկի ժամանակ Գասպարյանը հիշում է Ապրիլյան քառօրյա պատերազմի դաժան օրերը և նշում․

Ռազմիկ Գասպարյանը հարցազրույցներից մեկի ժամանակ անդրադարձել է նաև պատերազմի իր մեծագույն ձեռքբերմանն ու կորստին․

Մի առիթով Ռազմիկ Գասպարյանն ասել է․

Ռազմիկ Գասպարյանը, ով այժմ «Ապրիլյան մարտական գործողությունների միության» նախագահն է, քառօրյայի մասնակիցների մասին խոսելիս նշում է․


== Պարգևներ և մրցանականեր ==
2013 թվականին ստացել է «Դյուցազուն» որակավորման կարգ։
2016 թվականին մասնակցելով Ապրիլյան քառօրյա պատերազմի մարտական գործողություններին՝ պարգևատրվել է «Մարտական խաչ» 2-րդ աստիճանի շքանշանով։


== Անձնական կյանք ==
Ռազմիկ Գասպարյանն ամուսնացել է 2012 թվականին։ Կինը Անի Խաչատրյանն է։ 2014 թվականին ծնվել է որդին՝ Արթուր Գասպարյանը, 2017 թվականին ծնվել է դուստրը՝ Մարիա Գասպարյանը։


== Ծանոթագրություններ ==


== Արտաքին հղումներ ==
Հայաստանի ճամփեքով. Ռազմիկ Գասպարյան
Տատարսկիե-Սուգուտի

Տատարսկիե-Սուգուտի (ռուս.՝ Татарские - Сугуты), գյուղ Ռուսաստանի Չուվաշիա հանրապետության Բատիրևսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մոնրոյի շրջան (Արկանզաս)

Մոնր (անգլ.՝ Monroe County), ԱՄՆ Արկանզաս նահանգի շրջաններից մեկը։ Ընդհանուր տարածությունը 1.572 կմ² է, բնակչությունը՝ 8.149 մարդ (2007 թ. տվյալներով)։ Շրջկենտրոնն է Քլարենդոն բնակավայրը։ Կազմավորվել է 1839 թ.։


== Ժողովրդագրություն ==


== Արտաքին հղում ==
Տվյալներ ԱՄՆ վիճակագրության բյուրոյի կայքում(չաշխատող հղում)
Լաննիոն (կանտոն)

Լաննիոն (ֆր.՝ Lannion), Ֆրանսիայի կանտոն է, գտնվում է Բրետան շրջանում։ Կոտ դ'Արմոր դեպարտամենտի կանտոնն է։ Մտնում է Լանյոն օկրուգի մեջ։ Համաձայն 2006 թվականի մարդահամարի կանտոնի բնակչությունը 26454 մարդ էր։Կանտոնի համարը 2219 է։ Կանտոնում կա 5 կոմունա։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
Վալտու-Նուռմե

Վալտու-Նուռմե (էստ․՝ Valtu-Nurme), գյուղ Էստոնիայի Ռապլամաա նահանգի Կեհտնա շրջանում։
2011 թվականի տվյալներով գյուղում բնակվում էր 36 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Սանտո Ջուլետա

Սանտո Ջուլետա (իտալերեն՝  Santa Giuletta), կոմունա Իտալիայի Լոմբարդիա մարզի Պավիա գավառում։
Բնակչությունը կազմում է 1624 մարդ։ Խտությունը կազմում է 148 մարդ/կմ²։ Տարածքը 11 կմ² է։ Փոստային ինդեքս՝ 27046։ Հեռախոսային կոդ՝ 0383։


== Ծանոթագրություններ ==
Ժողովածու (4454)

Ժողովածու (4454), Երևանի Մաշտոցի անվան Մատենադարանում պահպանվող ձեռագիր, որը Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4454 թվի տակ։ Ձեռագիրը գրվել է 1488 թվականին Ստեփաննոս աբեղա գրիչի կողմից [ենթադրաբար] Երեշխևոր ուխտ (Արծկե)֊ում։ Ստացողը եղել է Ստեփաննոս աբեղան։ Գրված է թղթի վրա, որը ունի 25,5 x 18 սմ չափս։ Ձեռագիրը կազմված է 395 թերթից։ Գրված է երկսյուն, բոլորագրով։ Ունի կիսախորան, լուսանցազարդ մանրանկարներ։ Կազմը` լաթապատ ստվերաթուղթ։ Հիշատակարաններ՝ 20բ, 113բ, 134բ, 201բ, 221բ, 303ա, 359բ և այլուր, հետագայի՝ 360ա (1851 թվական)։


== Բովանդակություն ==
Գր․ Տաթևացւոյ Գիրք Հարմանց
Ան․ Շիրակացւոյ Պատճէն տոմարի Հայոց
Յակ․ Ղրիմեցւոյ Մեկնութիւն տոմարի


== Ծանոթագրություններ ==
Աթմա (լեռ)

Անվան այլ կիրառումների համար տե՛ս՝ Աթմա (այլ կիրառումներ)Աթմա, լեռ Թուրքիայում, Հաճընի շրջանում։


== Ծանոթագրություններ ==
Երկրաբանական միջազգային կոնգրես

Երկրաբանական միջազգային կոնգրես (անգլ.՝ International Geological Congress, ֆր.՝ Congrès international de géologie), երկրաբանների միջազգային գիտական միավորում։
Օժանդակում է Երկրի մասին գիտությունների բնագավառում կատարվող տեսական ու գործնական նշանակության հետազոտություններին և գիտական ինֆորմացիայի փոխանակմանը։ Հիմնադրվել է 1875 թվականին և ունի տարբեր մասնաճյուղեր։ 3-4 տարին մեկ անգամ տարբեր երկրներում հրավիրվում է Երկրաբանական միջազգային կոնգրեսի նստաշրջան։ Առաջին նստաշրջանը տեղի է ունեցել 1878 թվականին, Փարիզում։ Մինչն 1975 թվականը կազմակերպվել է 24 նստաշրջան։ Սովորաբար յուրաքանչյուր նստաշրջան նվիրվում է որոշակի հիմնախնդրի, կազմակերպվում են էքսկուրսիաներ՝ գիտնականների մերձեցման և տվյալ երկրի երկրաբանական կառուցվածքին ծանոթանալու համար։ Նստաշրջաններում կարդացված զեկուցումները հրապարակվում են «Աշխատություններ»-ի ձևով։ Երկրաբանական միջազգային կոնգրեսը 1897 թվականին սահմանել է հայ երկրաբան Լ․ Ա․ Սպենդիարովի անվան մրցանակ, որը շնորհվում է այն երկրի լավագույն գիտնական-երկրաբանին, որտեղ տեղի է ունենում նստաշրջանը։ 


== Արտաքին հղումներ ==
Երկրաբանական միջազգային կոնգրես 2024-ի պաշտոնական կայք(անգլ.)
Բլեդ

Բլեդ (սլովեն.՝ Bled, գերմ.՝ Veldes հին աղբյուրներում՝ Feldes ), քաղաք Սլովենիայի հյուսիս-արևմուտքում, սահմանակից է Իտալիային և Ավստրիային։ Ըստ 2002 թվականի մարդահամարի՝ քաղաքի բնակչությունը 5252 մարդ է, ողջ համայնքի բնակչությունը՝ 10 899։  Բլեդը գտնվում է Բլեյկո լճի ափին՝ Հուլյան Ալպերում՝ Տրիգլավ ազգային պարկում։ Հայտնի զբոսաշրջային ուղղություն է։


== Աշխարհագրություն և տրանսպորտ ==

Բլեդը գտնվում է մայրաքաղաք Լյուբլյանայից 45 կմ հյուսիս-արևմուտք և 10 կմ հարավ-արևելք Եսենիցեից։ Քաղաքից 8 կմ հյուսիս անցնում է ավստրիական սահմանը, իսկ 40 կմ արևմուտք՝ իտալականը։ Այն գտնվում է Լյուբլյանայի երկաթուղային և ավտոճանապարհային մայրուղու՝ Ֆիլլախի մոտ։ Բլեդից մի քանի ավտոճանապարհ տանում է դեպի լեռներ և Տրիգլավ ազգային պարկ։


== Պատմություն ==

Սլավոնացիները Բլեդում բնակություն են հաստատել 7-րդ դարում։ Բլեդի ամրոցը առաջին անգամ իր գերմանական Ֆելդես անվամբ  հիշատակվել է 1004 թվականին, երբ Հենրիխ II-ը այն նվիրել է Բիկսենի եպիսկոպոսին՝ Ալբուինին։ 1278 թվականին Կրայնի հետ անցել է Ռուդոլֆ I-ին և դրանից հետո մտել Հաբսբուրգների իշխանության տակ մինչև Առաջին աշխարհամարտը, բացառությամբ 1809-1816 թվականները, երբ այն պատկանել է Իլլիրական նահանգին։
Ավստրո-Հունգարական կայսրության բաժանումից հետո Բլեդը պատկանել է Հարավսլավիային և վերածվել է Կարագեորգևիչների տան միապետների, ապա՝ Իոսիպ Տիտոյի նստավայրի։ 1991 թվականից սկսած՝ անկախ Սլովենիայի կազմում է։


== Տուրիզմ ==
Բլեդը երկրի խոշորագույն հանքաբուժական և լեռնադահուկային հանգստավայրերից մեկն է։ Բլեդը որպես հանգստավայր ժողավրդայնություն է ձեռք բերել դեռևս 19-րդ դարում։ Քաղաքի հյուրերին առաջարկվում է նաև ակտիվ հանգստի հնարավորություն (գոլֆ, ձիասպորտ, հեծանվավազք, լեռնային զբոսաշրջություն։ Ձմռանն աշխատում են մի քանի դահուկուղիներ։
Երկու տարին մեկ անգամ գարնանը Բլեդում անցկացվում է շվեյցարական համակարգով միջազգային շախմատային մրցաշար։


== Տեսարժան վայրեր ==

Բլեյսկոն մաքրաջուր գեղատեսիլ լեռնային լիճ է, որի կենտրոնում գտնվում՝ կղզու վրա է գտնվում Վերափոխման մատուռը։
Բլեդի ամրոցը կառուցվել է լճի վերևում գտնվող 130 մետր բարձրությամբ ժայռի գագաթին։ Առաջին անգամ հիշատակվել է 1004 թվականին։ Այդ ժամանակից ի վեր բազմիցս վերակառուցվել և ընդլայնվել է։
Սուրբ Մարտինի ծխական եկեղեցի
Հյուրանոց «Վիլան» Իոսիպ Տիտոյի նախկին նստավայրն է


== Ծանոթագրություններ ==


== Արտաքին հղումներ ==
Официальный сайт
О Бледе на официальном туристическом портале Словении(անգլ.)
Վախթանգ Թագավորազն

Վախթանգ Թագավորազն (անհայտ - 1214), 1182-1214 թվականներին Հաթերքի և ամբողջ Խաչենի իշխանապետության հայ իշխան։

Հասան իշխանի և Մամկանի (Կյուրիկյան) որդին։ Ամուսնացած է եղել Արզուխաթունի (Արծրունի) հետ։ Հորից ժառանգել է ամբողջ Խաչենի տարածքի նկատմամբ սյուզերային իրավունքները։ Վախթանգ Թագավորազնի պալատում 1184 թվականին Մխիթար Գոշն ավարտել է իր հայտնի «Դատաստանագիրքը»։ Երկու որդիներից կրտսեր Գրիգորը մահացել է մանուկ հասակում, ավագ որդին՝ Հասանը, զոհվել է սելջուկ թուրքերի դեմ մղված մարտերում։
Վախթանգի մահից հետո Հայաստանի Զաքարյան իշխանները Հաթերքի ունեցվածքը կիսել են վերին և ստորին Խաչենի միջև, որտեղ իշխում էին Հասան I-ը (Դոպի ամուսինը) և Վախթանգ II Տանգիկը (Հորիշախի) ամուսինը՝ Իվանե և Զաքարե Զաքարյանների փեսաները։
1214 թվականին Արզուխաթուն Արծրունին ամուսնու և որդիների գերեզմանի տեղում կառուցել է Դադիվանքի նոր տաճարը։


== Ծանոթագրություններ ==


== Տես նաև ==
Խաչենի իշխանություն
Արցախ նահանգ
Ցիկլոն

Ցիկլոն (հին հունարեն՝ κυκλῶν՝ «պտտվող»), մթնոլորտային խոտորում օդի պտտահողմային շարժումը և կենտրոնում մթնոլորտային ճնշման ցածր արժեքը։ Տարածման տրամագիծը հասնում է մինչև 2-3 հզ կիլոմետրի։ Փակ իզոբարները սովորաբար ունենում են անկանոն, բայց օվալին մոտ ձև և սահմանափակում են ցածր ճնշման շրջանները բարիկական դեպրեսիաները։ Մթնոլորտային ճնշման նվազագույն արժեք դիտվում է ցիկլոնի կենտրոնական մասում և տատանվում 960-ից մինչև 1000-1010 մբ, առանձին դեպքերում՝ նվազում մինչև 930-920։ Երկրագնդի թեքող (Կորիոլիսի) ուժի և շփման ուժի ազդեցության շնորհիվ Հարավային կիսագնդում քամին մթնոլորտի երկրամերձ շերտում շրջանցում է ցիկլոնի կենտրոնը ժամացույցի սլաքի հակառակ ուղղությամբ և իզոբարների հետ կազմում է մոտավորապես 30°-ի անկյուն։ Օդի այդպիսի շրջանառությունը ցիկլոնի կենտրոնական մասում առաջացնում է վերընթաց հոսանք, որը նպաստում է ամպամածության ավելացմանը և տեղումների առաջացմանը։ Արտաարևադարձային լայնություններում մթնոլորտային տեղումների հիմնական մասը կապված է ցիկլոնային գործունեության հետ։ Պտտահողմային շարժման հետևանքով  տարբեր աշխարհագրական լայնություններից ցիկլոնի շրջան են թափանցում տարբեր ջերմաստիճաններով օդային զանգվածներ և պայմանավորում օդի ջերմաստիճանի անհավասարաչափ բաշխումը նոր առաջացած, երիտասարդ ցիկլոնում։ Ըստ շարժման ուղղության ցուրտ օդը գտնվում է ցիկլոնի   թիկունքում տաք օդը՝ առջևի մասում։ Քամու արագությունը ցիկլոնում նույնպես անհավասարաչափ է, առավելագույն արագությունը դիտվում է ծայրամասերում (ավելի քան 30 մետր/վայրկյան), նվազագույնը՝ կենտրոնական մասում (երբեմն մոտենում է 0-ի, կամ անդորրության)։ Բարեխառն լայնություններում, հատկապես օվկիանոսների վրա, գոյություն ունեն որոշակի մարզեր, որտեղ գլխավոր մթնոլորտային ճակատների և ճակատային խոտորումների առաջացումը տեղի է ունենում համեմատաբար կանոնավոր ձևով։ Դրա հետևանքով այդ մարզերում դիտվում է ցիկլոնի առաջացման հաճախականության և տեղաշարժման որոշակի օրինաչափություն։ Սակայն ջրային ու ցամաքային տարածությունների տեղադիրքի, լեռնագրության և այլ աշխարհագրական գործոնների փոխազդեցությունը բարդացնում է ցիկլոնային գործունեությունը և այն դարձնում արագ փոփոխվող։ Տարրերում են սովորական կամ արտարևադարձային ցիկլոն և արևադարձային ցիկլոն։ Արևադարձային ցիկլոնի մեծ հաճախականությամբ Հյուսիսային կիսագնդում աչքի է ընկնում Ֆիլիպիններից արևելք գտնվող շրջանը, որտեղ դրանց անվանում են թայֆուն, Կալիֆոռնիայից և Մեքսիկայից արևմուտք գտնվող շրջանում՝ տորնադո, Կարիբյան ծովի և Անտլանտյան կղզիների շրջանում՝ արևադարձային փոթորիկ։ Հարավային կիսագնդում աչքի են ընկնում Նոր Գվինեայից և Մադագասկարից արևելք ու Ավստրալիայից hյուսիս-արևմուտք գտնվող շրջանները։
Զիկատարի տանձուտ

Զիկատարի տանձուտ, կենսաբանական բնության հուշարձան Հայաստանի Հանրապետությունում։ Բնության հուշարձանը գտնվում է Տավուշի մարզում, «Զիկատար» ուսումնական կենտրոնից հարավ-արևմուտք, 600 մ. «Հայանտառ» ՊՈԱԿ-ի Նոյեմբերյանի անտառտնտեսության Զիկատարի անտառտնտեսություն։ Այն գրանցված է Հայաստանի Հանրապետության Բնապահպանության նախարարության բնության պետական հուշարձանների ցանկում։ Բնության պետական հուշարձանների ցանկում ներառվել է 2008 թվականի օգոստոսի 14-ին ընդունված «Հայաստանի Հանրապետության բնության հուշարձանների ցանկը հաստատելու մասին» ՀՀ Կառավարության որոշման համաձայն։ 


== Ծանոթագրություններ ==


== Տես նաև ==
Հայաստանի բնության հատուկ պահպանվող տարածքներ
Բնության պետական հուշարձաններից ցանկը Վիքին սիրում է Երկիրը հուշարձանների ցանկում
Պոլոզովո (գյուղ, Գագարինսկի շրջան)

Անվան այլ կիրառումների համար տե՛ս՝ ՊոլոզովոՊոլոզովո (ռուս.՝ Полозово), գյուղ Ռուսաստանի Սմոլենսկի մարզի Գագարինսկի շրջանի կազմում։
Բնակչությունը 2007 թվականին գրանցված տվյալներով կազմում էր 60 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կայո Բլատ

Կայո Բլատ դե Օլիվեյրա (պորտ.՝ Caio Blat, հունիսի 2, 1980(1980-06-02), Սան Պաուլո, Բրազիլիա), բրազիլացի դերասան, մոդել, էրոտիկ դերասան։


== Անձնական կյանքը ==
Կայո Բալտը ամուսնացած է եղել երեք անգամ, առաջին անգամ Մարիանա Խիմենեսի հետ։ Ունեին մեկ երեխա, որը մահացավ, նրանց ամուսնությունը տևեց 1996-1999 թվականները, որից հետո զույգը բաժանվեց։ 2001 թվականին նա մտերիմ հարաբերությունների մեջ էր Անա Արեիլի հետ, նրանք ժամադրվեցին 1 ամիս որից հետո որոշեցին տեղափոխվել Սան Պաուլո և ապրել միասին, 1 տարի միասին ապրելուց հետո, նրանք ունեցան երեխա, սակայն ամուսնական զույգի հարաբերությունները վատացավ, նրանք բաժանվեցին, Կայոն դիմեց ոստիկանություն, քանզի նրա կինը թույլ չէր տալիս նրան տեսնել իր երեխային, դատավորի որոշմամբ երեխայի խնամակալությունը կիսվեց, երկու ծնողների միջև։ 2005-ին Կայոն վերադարձավ Ռիո դե Ժանեյրո որտեղ ամուսնացավ դերասանուհի Մարիա Ռիբեյրոյի հետ, 2010 թվականին ծնվեց նրանց երեխան։


== Կարիերա ==
Առաջին անգամ Կայոն 1993 թվականին նկարահանվեց Ռեդե Գլոբոյի «Կնոջ Դիմանկարը» սերիալի մի փոքրիկ դրվագում, որը դերասանին մեծ ճանաչում բերեց։ Այնուհետև՝ 1999 թվականին, վերջնականապես պայմանագիր կնքեց Ռեդե Գլոբոյի հետ։ 2005 թվականին «Մեղքի գույնը» սերիալում, 2009ին նկարահանվեց Հնդկաստանի ճանապարհներ (հեռուստասերիալ)ում, 2014-ին Անգին զարդը (հեռուստասերիալ)ը, 2016-ին Ազատություն, Ազատություն սերիալում։ Հեռուստասերիալում մարմնավորում էր Լամա Սոնամին, որը Բուդիստ վանական էր, հեռուստասերիալի նկարահանումներից հետո մահացավ Կայոյի մայրը, Կայոն այնքան տարվեց Ռեինկարնացիայի գաղափարներով, որ անգամ կրոնափոխ եղավ դառնալով Բուդդայական։


== Ծանոթագրություններ ==
Աբսիրտոս

Աբսիրտոս (հին հունարեն՝ Ἄψυρτος) հին հունական դիցաբանության մեջ Մեդեայի եղբայրը, Կոլխիդա երկրի արքան, որին, ըստ դիցաբանության, իր գեղեցկության պատճառով կոլխիդացիները անվանեցին Փաետոն (շողշողուն)։ Երիտասարդ Աբսիրտոսը արգոնավտների հետ մեկնում է ճանապարհորդության։ Մեդեան սպանում է Ասբիրտոսին և նրա մարմինը բաժանում մանր կտորների, տարածում այն իր հոր հետևից։ Սոֆոկլեսի Կոլխիդիացիներ ողբերգության մեջ Աբստիրոսին սպանում են Էետի պալատում։


== Ծանոթագրություններ ==
Լոյա

Լոյա (էստ․՝ Loja), գյուղ Էստոնիայի Հիյումաա նահանգի Պյուհալեպա շրջանում։
2011 թվականի տվյալներով գյուղում բնակվում էր 5 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Սպեցցանո դելա Սիլա

Սպեցցանո դելա Սիլա (իտալերեն՝ Spezzano della Sila) կոմունա Իտալիայում, Կալաբրիա մարզում՝ Կոզենցա գավառում։
Բնակչությունը կազմում է 4849 մարդ, բնակչության խտությունը կազմում է 61 մարդ/կմ²։ Զբաղեցնում է 79 կմ² մակերես տարածք։ Փոստային ինդեքսն է՝ 87058։ Հեռախոսային կոդը՝ (+39) 0984։


== Ծանոթագրություններ ==
Նաթելլա (ֆիլմ)

Նաթելլա (Դարբին Միկավա) 1926 թվականին Վրաստանի Պետկինոարտի կողմից թողարկված կինոնկար է։


== Սյուժե ==
Ֆիլմի գործողությունները ծավալվում են Մեգրելական դքսությունում XIX դարի կեսին։ Երկրի տիրակալները վաճառում են գյուղացիական աղջիկներին թուրքական հարեմներին՝ պալատներ կառուցելու համար միջոցներ հայթայթելու համար։ Նման ճակատագրի է արժանացել նաև Նաթելլան՝ կալանավորված գյուղացի տղա Ջոնդոյի հարսնացուն։ Դառնալով թուրքական հրամանատար Օմար փաշայի կանանցից մեկը, ով երազում էր Մենգրելայի գրավման մասին, աղջիկը չի դադարում մտածել իր սիրածի տղայի մասին, ով գերի է ընկնում փաշայի մոտ։


== Դերերում ==
Նատո Վաչնաձե –  Նաթելլա 
Ակակի Խորավա – Ուտու Միկավա
Միխայիլ Ճիաուրելի – Ջոնդո, Ուտուի ընկեր
Սանդրո Ժորժոլիանի – սկսնակ Խիտի
Կոտե Անդրոնիկաշվիլի – Օմար փաշա
Դմիտրի Կիպիանի – իշխան Չիչուա
Ալիսա Կիկոձե – Սիդու
Ելեն Չերկրզիշվիլի – Եկատերինա Դադիանի, Մեգրելական դքսության թագուհի
Կետևան Չիկվաիձե – Մայա, Եկատերինա Դադիանի քրոջ կամ եղբոր աղջիկ
Միքայել Գարագաշ – Դուրսուն Բեյ
Զաալ Տերիշվիլի – հսկիչ
Իլյա Մամփորիա – դրվագ
Վասո Արաբիձե – Կորդզայա
Գարսևան Գոմարտելի, Կիրա Անդրոնիկաշվիլի, Էրաստի Բիլանիշվիլի, Գայոզ Մելիավա
նկարիչներ – Վ.Սիդամոն-Էրիստավի, Ֆ.Պուշ


== Հղումներ ==
«Նաթելլա» ֆիլմը Кино-Театр.ru կայքում
«Նաթելլա» ֆիլմը Geocinema.ge կայքում Archived 2016-03-04 at the Wayback Machine.
Նածիսքվիլար

Նածիսքվիլար (վրաց.՝ ნაწისქვილარი), գյուղ Վրաստանում։ Գտնվում է Կախեթի մարզի Լագոդեխի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 379 մարդ։


== Ծանոթագրություններ ==
Հայե՛ր, միացե՛ք

«Հայե՛ր, միացե՛ք», Գուսան Հայկազունի կողմից գրված հայրենասիրական երգ։


== Պատմություն ==
Հենց սկզբից միանալով Արցախյան շարժմանը` Գուսան Հայկազունը շարժման առաջին շաբաթվա ընթացքում գրում է «Հայեր, միացե՛ք» երգը և առաջին անգամ անձամբ կատարում այն 1988 թվականի մայիսի 17-ին (իր դստեր ծննդյան օրը) Օպերայի հրապարակում։


== Տեքստը ==


== Ծանոթագրություններ ==
Սանտա Թերեզայի գավառ

Սանտա Թերեզայի գավառ (պորտ.՝ Microrregião de Santa Teresa), գավառ Բրազիլիայում, մտնում է Սեարա նահանգի մեջ։ Մտնում է Էսպիրիտու Սանտու նահանգի հարավային մարզի մեջ։ Բնակչությունը կազմում է 106 039 մարդ 2006 թվականի տվյալով։ Զբաղեցված տարածքը 3 318,385  կմ²։ Բնակչության խտությունը 32,0  մարդ/կմ²։


== Վիճակագրություն ==
Համախառն ներքին արտադրանքը կազմել է 407 887 214,00 (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2004 թվականին կազմում է 3 989,24 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Մարդկային զարգացման ինդեքսի պոտենցիալը 2000 թվականին կազմել է 0,744։


== Գավառի կազմ ==
Գավառի կազմի մեջ են մտնում հետևյալ համայնքները.

Իտագուասու
Իտարանա